એ રીતે જોતાં 28.43% મતદાન થયું એમ કહેવાય અને સભ્યસંખ્યાનો આંકડો જોતાં મતદાનનું આ પ્રમાણ બહુ નબળું છે એમ પણ કહી શકાય. પરિષદે તૈયાર કરાવેલું મતગણતરીનું સોફ્ટવેર ચાળીસથી ઓછી-વધતી ચોકડીવાળા મતપત્રોને આપોઆપ રદ કરે તેવી વ્યવસ્થા છે. ચૂંટણી અધિકારી દ્વારા મનાઈ કરવા છતાં મતદાતાએ પોતાની ઓળખ છતી થાય તેવી કોઈ નિશાની મતપત્ર પર કરી હોય તો તેવા મતપત્રોને રદ કરવા માટે અલગથી ધ્યાન રાખવું પડે અને એ પ્રક્રિયા માટે જુદી કસરત હાથ ધરવી પડે.